Source: http://www.legex.ro/Hotararea-368-2020-165300.aspx
Timestamp: 2020-07-15 05:30:08+00:00

Document:
Hotărârea 368/2020 | Legislatie gratuita
Hotărârea 368 2020 modifica Hotărârea 478 2006
Hotărârea Nr.368 din 07.05.2020
privind actualizarea valorii de inventar a unui imobil din domeniul public al statului, pentru retragerea calităţii de reşedinţă oficială atribuite unui imobil aflat în domeniul public al statului şi administrarea Regiei Autonome „Administraţia Patrimoniului Protocolului de Stat" şi atribuirea acestuia în folosinţa gratuită a Asociaţiei Casa Majestăţii Sale
În temeiul art. 108 din Constituţia României, republicată, al art. 21 şi 22 din Ordonanţa Guvernului nr. 81/2003 privind reevaluarea şi amortizarea activelor fixe aflate în patrimoniul instituţiilor publice, aprobată prin Legea nr. 493/2003, cu modificările şi completările ulterioare, al art. 9 din Ordonanţa Guvernului nr. 19/2002 privind unele măsuri pentru constituirea şi utilizarea fondului locativ de protocol, proprietate publică a statului, şi pentru vânzarea unor imobile, proprietate privată a statului, aflate în administrarea Regiei Autonome „Administraţia Patrimoniului Protocolului de Stat", aprobată cu modificări prin Legea nr. 640/2002, cu modificările şi completările ulterioare, al art. 349 din Ordonanţa de urgenţă a Guvernului nr. 57/2019 privind Codul administrativ, cu modificările şi completările ulterioare, al art. 874 alin. (1) din Legea nr. 287/2009 privind Codul civil, republicată, cu modificările ulterioare, şi al art. 4 alin. (2) din Legea nr. 422/2001 privind protejarea monumentelor istorice, republicată, cu modificările şi completările ulterioare,Guvernul României adoptă prezenta hotărâre. Articolul 1Se aprobă actualizarea codului de clasificaţie, a caracteristicilor tehnice şi a valorii de inventar ale unui imobil din domeniul public al statului, aflat în administrarea Regiei Autonome „Administraţia Patrimoniului Protocolului de Stat", prevăzut în anexa nr. 40 la Hotărârea Guvernului nr. 1.705/2006 pentru aprobarea inventarului centralizat al bunurilor din domeniul public al statului, cu modificările şi completările ulterioare, ca urmare a reevaluării, potrivit anexei care face parte integrantă din prezenta hotărâre. Articolul 2– Se aprobă retragerea destinaţiei de reşedinţă, pentru persoanele care au avut calitatea de şef al statului român, atribuită unui imobil aflat în domeniul public al statului şi administrarea Regiei Autonome „Administraţia Patrimoniului Protocolului de Stat", având datele de identificare prevăzute potrivit art. 1. Articolul 3 Poziţia nr. 2 din anexa „ Lista imobilelor cu destinaţie de reşedinţă oficială pentru persoanele care au avut calitatea de şef al statului român " la Hotărârea Guvernului nr. 478/2006 privind atribuirea destinaţiei de reşedinţă, pentru persoanele care au avut calitatea de şef al statului român, unor imobile proprietate publică a statului, aflate în administrarea Regiei Autonome „Administraţia Patrimoniului Protocolului de Stat", publicată în Monitorul Oficial al României, Partea I, nr. 348 din 18 aprilie 2006, se abrogă. Articolul 4Se aprobă darea în folosinţă gratuită, pe o perioadă de 49 de ani, a imobilului prevăzut la art. 2 către Asociaţia Casa Majestăţii Sale, persoană juridică română de drept privat, fără scop lucrativ, de utilitate publică, în vederea stabilirii ca sediu al acesteia. Articolul 5
(1) Predarea-preluarea imobilului transmis potrivit prevederilor art. 1 se face pe bază de protocol încheiat între părţile interesate, în termen de 30 de zile de la intrarea în vigoare a prezentei hotărâri.
(2) Cheltuielile privind folosinţa, întreţinerea şi paza imobilului transmis în folosinţă gratuită se suportă de Asociaţia Casa Majestăţii Sale.
(3) Protocolul prevăzut la alin. (1) va cuprinde şi obligaţiile ce revin Asociaţiei Casa Majestăţii Sale în legătură cu folosinţa imobilului transmis. Articolul 6 Secretariatul General al Guvernului împreună cu Ministerul Finanţelor Publice operează modificările corespunzătoare în anexa nr. 40 la Hotărârea Guvernului nr. 1.705/2006, cu modificările şi completările ulterioare.PRIM-MINISTRULUDOVIC ORBANContrasemnează:Secretarul general al Guvernului,Antonel TănaseMinistrul culturii, Bogdan GheorghiuMinistrul finanţelor publice,Vasile-Florin CîţuANEXĂ DATELE DE IDENTIFICARE ale imobilului aflat în domeniul public al statului şi administrarea Regiei Autonome „Administraţia Patrimoniului Protocolului de Stat", pentru care se actualizează codul de clasificaţie, caracteristicile tehnice şi valoarea de inventar, ca urmare a reevaluării, se retrage destinaţia de reşedinţă, pentru persoanele care au avut calitatea de şef al statului român, şi care urmează a fi dat în folosinţa gratuită a Asociaţiei Casa Majestăţii Sale, pentru o perioadă de 49 de ani
Adresa imobilului Codul de clasificaţie şi nr. MFP Persoana juridică în administrarea căreia se află imobilul Persoana juridică în folosinţa căreia se transmite imobilul Caracteristicile tehnice ale imobilului Valoarea de inventar
Imobil Palat Elisabeta - clădire şi construcţii speciale cu terenul aferent din şos. Kiseleff nr. 28B, sectorul 1, Bucureşti 8.29.03 20.336 Regia Autonomă „Administraţia Patrimoniului Protocolului de Stat" CUI 2351555 Asociaţia Casa Majestăţii Sale, persoană juridică română de drept privat, fără scop lucrativ, de utilitate publică, potrivit Hotărârii Guvernului nr. 291/2020 Registrul asociaţiilor şi fundaţiilor nr. 45 din 5.05.2009, CIF 25528843 - CF nr. 214084 a localităţii Bucureşti, sectorul 1: Construcţii: - palat - 1.383 mp; - anexă - 193 mp; - bazin; - 50 mp; - pavilion - 10 mp; - pavilion - 9 mp; - suprafaţa construită totală - 1.645 mp; Teren aferent - 12.977 mp din acte şi 12.987 mp măsurată 44.396.987,69 lei, din care: - valoare teren 38.764.844,35 lei; - valoare construcţie 5.632.143,34 lei
COMENTARII la Hotărârea 368/2020
Momentan nu exista niciun comentariu la Hotărârea 368 din 2020
Alte acte pe aceeaşi temă cu Hotărârea 368/2020
Hotărârea 478 2006
privind atribuirea destinatiei de resedinta, pentru persoanele care au avut calitatea de sef al statului roman, unor imobile proprietate publica a statului, aflate in administrarea Regiei Autonome „Administratia Patrimoniului Protocolului de Stat"

References: Articolul 1
 Articolul 2
 Articolul 3
 Articolul 4
 Articolul 5
 Articolul 6